[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.7.2007

COM(2007) 400 τελικό

2005/0126 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ κατ’ εφαρμογή της δεύτερης υποπαραγράφου του άρθρου 251 παράγραφος 2 της συνθήκης ΕΚ σχετικά με την

κοινή θέση του Συμβουλίου για την έκδοση κανονισμού του Ευρωπαϊκού Κοινοβουλίου και του Συμβουλίου περί επιδόσεως ή κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις («Επίδοση ή κοινοποίηση πράξεων»)

2005/0126 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ κατ’ εφαρμογή της δεύτερης υποπαραγράφου του άρθρου 251 παράγραφος 2 της συνθήκης ΕΚ σχετικά με την

κοινή θέση του Συμβουλίου για την έκδοση κανονισμού του Ευρωπαϊκού Κοινοβουλίου και του Συμβουλίου περί επιδόσεως ή κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις («Επίδοση ή κοινοποίηση πράξεων»)

1. ΙΣΤΟΡΙΚΟ

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (έγγραφο COM(2005)305 τελικό – 2005/0126 (COD): | 07.07.2005. |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 14.02.2006. |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 04.07.2006. |

Ημερομηνία διαβίβασης της τροποποιημένης πρότασης: | 01.12.2006 |

Ημερομηνία έκδοσης της κοινής θέσης: | 28.06.2007 |

2. ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Στόχος του παρόντος κανονισμού είναι η περαιτέρω βελτίωση και συντόμευση της διαβίβασης και της επίδοσης ή κοινοποίησης δικαστικών και εξωδίκων πράξεων σε αστικές ή εμπορικές υποθέσεις που προορίζονται για επίδοση ή κοινοποίηση μεταξύ των κρατών μελών, η απλούστευση της εφαρμογής ορισμένων διατάξεων του κανονισμού και η ενίσχυση της ασφάλειας δικαίου για τους αιτούντες και τους αποδέκτες.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΗΣ

3.1. Γενική παρατήρηση

Η κοινή θέση του Συμβουλίου εγκρίθηκε ομόφωνα. Διατηρεί τα ουσιώδη στοιχεία της αρχικής πρότασης της Επιτροπής (ιδίως τη σημαντική τροποποίηση του άρθρου 11 (περί εξόδων)), όπως τροποποιείται με την τροποποιημένη πρόταση.

Οι κύριες αλλαγές που επέρχονται στην κοινή θέση αφορούν τα ακόλουθα σημεία:

- η κοινή θέση αποτελεί συντονισμένη και πλήρη έκδοση του κανονισμού, με την ενσωμάτωση των τροπολογιών που εγκρίθηκαν από το Ευρωπαϊκό Κοινοβούλιο (και όχι απλή τροποποίηση του κανονισμού (ΕΚ) 1348/2000)·

- ρητός αποκλεισμός της ευθύνης ενός κράτους για πράξεις ή παραλείψεις κατά την άσκηση κρατικής εξουσίας («acta iure imperii») από το πεδίο εφαρμογής (άρθρο 1 παράγραφος 1)·

- επιτροπολογία: κανονιστική διαδικασία με έλεγχο αντί της διαδικασίας της συμβουλευτικής επιτροπής (άρθρα 17 και 18)·

- δημοσίευση στην Επίσημη Εφημερίδα της Ευρωπαϊκής Ένωσης των πληροφοριακών στοιχείων που διαβιβάζουν τα κράτη μέλη, με εξαίρεση τις διευθύνσεις και τα άλλα στοιχεία επικοινωνίας των υπηρεσιών και των κεντρικών οργάνων, καθώς και τις γεωγραφικές περιοχές για τις οποίες αυτά είναι αρμόδια (άρθρο 23 παράγραφος 2).

- νέο παράρτημα II (ενημέρωση του αποδέκτη σχετικά με το δικαίωμά του να αρνηθεί να παραλάβει την πράξη).

Ορισμένες άλλες τροποποιήσεις έχουν τυπικότερο χαρακτήρα και αποσκοπούν στο να καταστήσουν πιο εύληπτο το κείμενο.

Η Επιτροπή μπορεί να κάνει δεκτή την κοινή θέση η οποία, μολονότι τροποποιεί ορισμένες επιμέρους πτυχές της αρχικής της πρότασης, όπως αυτή τροποποιήθηκε με βάση τη γνώμη του Κοινοβουλίου, παραμένει πιστή στον στόχο της περαιτέρω βελτίωσης και συντόμευσης της διαβίβασης και της επίδοσης ή κοινοποίησης πράξεων που προορίζονται για επίδοση ή κοινοποίηση μεταξύ των κρατών μελών.

3.2. Συνέχεια που δόθηκε στις τροπολογίες του Κοινοβουλίου

Όλες οι τροπολογίες του Κοινοβουλίου ενσωματώθηκαν στην τροποποιημένη πρόταση της Επιτροπής καθώς και στην κοινή θέση.

4. ΣΥΜΠΕΡΑΣΜΑ

Η Επιτροπή κάνει δεκτή την κοινή θέση, δεδομένου ότι αυτή περιλαμβάνει τα κύρια στοιχεία της αρχικής της πρότασης, καθώς και τις τροπολογίες του Κοινοβουλίου, όπως αυτές ενσωματώθηκαν στην τροποποιημένη της πρόταση.